L'Ajuntament de Llíria premia la millor decoració en estes festes
21 de desembre de 2023

L'alcalde Joanma Miguel i la regidora de Festes i Comerç, Mª José Llopis, van entregar ahir els guardons dels concursos nadalencs de Llíria 2023. Estos certàmens reconeixen la labor de comerços, associacions i veïnat en la decoració de la ciutat, així com la tradició de muntar betlems en estes festes.

En el concurs de betlems, en la modalitat de fins a 1,5 metres de llargària, el primer premi va recaure en María del Rosari García, el segon en Vicente Carrascosa, i el tercer en Marta Maicas.

Pel que respecta a la categoria de més de 1,5 metres de llarg, Aleix Pizcueta va obtindre el primer premi, el segon va ser per a Inmaculada Real, i el tercer per a l'Associació AFALL.

Els guardons de cada modalitat estaven dotats econòmicament amb 200 euros per al primer, 100 per al segon, i 50 per al tercer.

Decoració aparadors i façanes

En la resta de concursos, el premi al millor aparador comercial de Llíria 2023 va ser per a l'establiment Agartha. El guardó per a la millor decoració d'una façana, balcó o finestra va recaure en Vicenta López. Mentre que en la categoria per a entitats col·lectives va ser per a la Falla Avinguda dels Furs i voltants.

En cadascun s'ha concedit un premi econòmic de 200 euros i un val de 50 euros de la Federació del Comerç de Llíria per a comprar en els establiments associats.

Pots vore les decoracions participants en:

APARADORS COMERCIALS

Els Basteros (P/ 9 d'Octubre, 7)

Calzados Azahar by Peuets ( P/ Partidors, 6)

Agartha (C/ Sant Vicent de Paül, 20)

Óptica Llíria (C/ Duc de Llíria, 18)

Nou Calasanz (C/ Pla de l'Arc, 21)

Viajes Llíria (C/ Duc de Llíria, 47)

Centro Auditivo y Óptica Anna Cervera (C/ Duc de Llíria, 72)

FAÇANA, BALCÓ O FINESTRA

C/ Mestre August Roca, 1

C/ Gerdad Ferrando, 5

C/ Alpelic, 3

C/ Duc de Llíria, 122

P/ Pedralba, 8

C/ Major, 132

C/ Lope de Vega, 11

C/ Recaredo, 89

C/ Camí del Safareig, 8

COL·LECTIU

Falla Plaça Major

Falla Avinguda dels Furs i voltants (Av. dels Furs, 15)

C/ Duc de Llíria y Severo Ochoa

I a la Llar de les Persones Majors, pots visitar el betlem de l'Associació AFALL.